CELEX: C2006/224/21
Language: da
Date: 2006-09-16 00:00:00
Title: Sag C-103/05: Domstolens dom (Anden Afdeling) af 13. juli 2006 — Reisch Montage AG mod Kiesel Baumaschinen Handels GmbH (anmodning om præjudiciel afgørelse fra Oberster Gerichtshof — Østrig) (Forordning (EF) nr. 44/2001 af 22. december 2000 — artikel 6, nr. 1 — flere sagsøgte — sag anlagt i en medlemsstat mod en person under konkurs, der har bopæl i denne stat, og en medsagsøgt, der har bopæl i en anden medlemsstat — sagen mod personen under konkurs kan ikke antages til realitetsbehandling — spørgsmålet om, hvorvidt den ret, ved hvilken sagen er anlagt, er kompetent i forhold til den medsagsøgte)

16.9.2006   
            
            
               DA
            
            
               Den Europæiske Unions Tidende
            
            
               C 224/12
            
         Domstolens dom (Anden Afdeling) af 13. juli 2006 — Reisch Montage AG mod Kiesel Baumaschinen Handels GmbH (anmodning om præjudiciel afgørelse fra Oberster Gerichtshof — Østrig)
   (Sag C-103/05) (1)
   
   (Forordning (EF) nr. 44/2001 af 22. december 2000 - artikel 6, nr. 1 - flere sagsøgte - sag anlagt i en medlemsstat mod en person under konkurs, der har bopæl i denne stat, og en medsagsøgt, der har bopæl i en anden medlemsstat - sagen mod personen under konkurs kan ikke antages til realitetsbehandling - spørgsmålet om, hvorvidt den ret, ved hvilken sagen er anlagt, er kompetent i forhold til den medsagsøgte)
   (2006/C 224/21)
   Processprog: tysk
   Den forelæggende ret
   Oberster Gerichtshof
   Parter i hovedsagen
   
      Sagsøger: Reisch Montage AG
   
      Sagsøgt: Kiesel Baumaschinen Handels GmbH
   Sagens genstand
   Anmodning om præjudiciel afgørelse — Oberster Gerichtshof — fortolkning af artikel 6, nr. 1, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1) — flere sagsøgte — sag anlagt i en kontraherende stat mod en person, der har bopæl i denne stat, og en medsagsøgt, der har bopæl i en anden kontraherende stat — den omstændighed, at sagen mod den førstnævnte sagsøgte på grund af dennes konkurs ikke kan antages til realitetsbehandling — spørgsmålet om, hvorvidt den ret, ved hvilken sagen er anlagt, er kompetent med hensyn til sagen mod den medsagsøgte
   Konklusion
   Artikel 6, nr. 1, i Rådets forordning (EF) nr. 44/2001 af 22. december 2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område skal fortolkes således, at i en situation som den i hovedsagen omhandlede, kan bestemmelsen påberåbes under en sag anlagt i en medlemsstat mod en person, der har bopæl i denne medlemsstat, og en medsagsøgt med bopæl i en anden medlemsstat, selv når denne sag i forhold til den førstnævnte sagsøgte er blevet afvist allerede på tidspunktet for dens anlæg på grundlag af nationale bestemmelser.
   
      (1)  EUT C 132 af 28.5.2005.